
Kép, amelyben élek

A Kép, amelyben élek egy rövid, animációs etűd, ami magában egy bemutatkozó videó, portfolió. A mű magában foglalja az eddigi összes motívumot, ami munkáimban megjelent. Például: LEGO. A motívumok mellett szerepet kapnak az elmúlt pár év anyagai;: fotók, videók melyeket különféle animációs technikákkal mozgatok a virtuális térben.
Az eddig szerzett szakmai ismereteim alapján készítettem el ezt a videót. Technikai szempontból 2D-s ,3D-s effektekkel, rétegekkel fűszerezett Stop Motion tárgyanimáció.
A készítésnél a látvány nagyobb szerepet kapott, mint maga a történet. Én mint felsőbbrendű lény, megteremtem a LEGO világot, ahol a mozi falai között vetítésre kerül a mozgóképes „portfolióm” Kép amelyben élek címmel. A premier után vegyes reakciókkal fogadják a nézők, majd egyikük kirohanása után romba döntöm a világot.
A film gyakorlatilag „kép a képben” motívummal is rendelkezik. Az első „szinten” a teremtő (én) építi a LEGO világot, mozit. A következő jelenetben szintet ugrunk, ahol a kész világot belülről látjuk. Itt a vászon még egy kaput nyit felénk. Így jutunk el a 3. szintre, ami egy virtuális valóság.
3 „kép”, 3 különböző világ.



